PRIENŲ RAJONO SAVIVALDYBĖS TARYBA

SPRENDIMAS

DĖL PRIENŲ „ĄŽUOLO“ PROGIMNAZIJOS IR PRIENŲ „REVUONOS“ PAGRINDINĖS MOKYKLOS NUOSTATŲ PATVIRTINIMO

2023 m. gegužės 25 d. Nr. T3-144

Prienai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 1 punktu, 4 dalimi, 6 straipsnio 5 dalimi, Lietuvos Respublikos švietimo įstatymo 43 straipsnio 3 ir 4 dalimis, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, ir atsižvelgdama į Prienų r. savivaldybės mero 2023 m. gegužės 11 d. potvarkį Nr. P1-53, Prienų „Ąžuolo“ progimnazijos 2023-05-08 prašymą Nr. (7.20Mr)GX-216 ir Prienų „Revuonos“ pagrindinės mokyklos 2023-05-08 prašymą Nr. (7.20Mr)GX-215, Prienų rajono savivaldybės taryba n u s p r e n d ž i a:

1. Patvirtinti pridedamus:

1.1. Prienų „Ąžuolo“ progimnazijos nuostatus;

1.2. Prienų „Revuonos“ pagrindinės mokyklos nuostatus.

2. Įpareigoti:

2.1. Prienų „Ąžuolo“ progimnazijos direktorių teisės aktų nustatyta tvarka pasirašyti ir užregistruoti Prienų „Ąžuolo“ progimnazijos nuostatus VĮ Registrų centre iki 2023 m. rugpjūčio 31 d.;

2.2. Prienų „Revuonos“ pagrindinės mokyklos direktorių teisės aktų nustatyta tvarka pasirašyti ir užregistruoti Prienų „Revuonos“ pagrindinės mokyklos nuostatus VĮ Registrų centre iki 2023 m. rugpjūčio 31 d.

3. Pripažinti netekusiais galios:

3.1. Prienų rajono savivaldybės tarybos 2021 m. rugpjūčio 26 d. sprendimo Nr. T3-179 „Dėl Prienų r. bendrojo ugdymo mokyklų nuostatų patvirtinimo“ 1.5 papunktį;

3.2. Prienų rajono savivaldybės tarybos 2022 m. gegužės 26 d. sprendimo Nr. T3-174 „Dėl Prienų r. Šilavoto pagrindinės mokyklos ir Prienų „Revuonos“ pagrindinės mokyklos reorganizavimo sąlygų aprašo ir Prienų „Revuonos“ pagrindinės mokyklos nuostatų patvirtinimo“ 2.2 papunktį.

4. Nustatyti, kad šio sprendimo 1, 3 punktai įsigalioja įregistravus sprendimo 1 punkte nurodytus nuostatus VĮ Registrų centre.

Savivaldybės meras	Alvydas Vaicekauskas